APSTIPRINĀTI

2024. gada 4. septembra

eksaminācijas komisijas sēdē

**Grozījumi eksaminācijas komisijas 2024. gada 18. marta sēdē apstiprinātajā tēmu katalogā "Maksātnespējas procesa administratoru pretendentu eksāmena un maksātnespējas procesa administratoru kvalifikācijas eksāmena tēmu katalogs"**

Izdarīt eksaminācijas komisijas 2024. gada 18. marta sēdē apstiprinātajā tēmu katalogā "Maksātnespējas procesa administratoru pretendentu eksāmena un maksātnespējas procesa administratoru kvalifikācijas eksāmena tēmu katalogs" šādus grozījumus:

1. Izteikt 1.2.1. apakšpunktu šādā redakcijā:

"1.2.1. Tiesiskās aizsardzības procesa definīcija un tiesiskās aizsardzības procesa mērķis. Ārpustiesas tiesiskās aizsardzības process. Atšķirības starp tiesiskās aizsardzības procesu un ārpustiesas tiesiskās aizsardzības procesu. Tiesiskās aizsardzības procesa lietas ierosināšanas sekas, termiņi."

1. Izteikt 1.2.2. apakšpunktu šādā redakcijā:

"1.2.2. Tiesiskās aizsardzības procesa norise. Tiesiskās aizsardzības procesa plāna izstrādāšana un saskaņošana, termiņi. Pārkategoriju kreditoru balsošana. Tiesiskās aizsardzības procesā piemērojamās metodes. Prasības tiesiskās aizsardzības procesa uzraugošajai personai. Tiesiskās aizsardzības procesa uzraugošās personas tiesības un pienākumi."

1. Izteikt 3.3. apakšpunktu šādā redakcijā:

"3.3. Gada pārskats. Saturs, uzbūve, sakarības, sagatavošanas principi, pārskata periods un iesniegšanas termiņi."

1. Izteikt 3.11. apakšpunktu šādā redakcijā:

"3.11. Bilances un likvidācijas bilances saturs un sagatavošanas pamatprincipi."

1. Izslēgt 8.3.4. apakšpunktu.
2. Papildināt ar 10. punktu šādā redakcijā:

"**Starptautisko un Latvijas Republikas nacionālo sankciju ievērošanas joma:**

10.1. Iekšējās kontroles sistēmas izveidē vērā ņemamie risku ietekmējošie apstākļi.

10.2. Iekšējā kontroles sistēmā iekļaujamā kārtība jeb procedūras.

10.3. Klienta izpēte un risku novērtēšana.

10.4. Klienta un ar to saistīto personu pārbaude sankciju sarakstos.

10.5. Ar sankcijām noteikto ierobežojumu izpilde (sankcionēts parādnieks, sankcionēti kreditori u.c.).

10.6. Ziņošana par sankciju apiešanu vai pārkāpšanu, to mēģinājumiem".